Diari Oficial de la Generalitat Valenciana


Sumari del DOGV 4740, del 27-04-2004 (2004/3610)

RESOLUCIÓ d'1 d'abril de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 1.320 m² de superfície, situada a Alacant, partida del Bon Repòs, pla parcial Garbinet, polígon VII, destinada a l'ampliació del centre d'educació secundària Jaume II, realitzada per l'ajuntament del dit municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3610


Data del document
:   01-04-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alacant
    * propietat immobiliària
    * cultura regional

RESOLUCIÓ d'1 d'abril de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 1.320 m² de superfície, situada a Alacant, partida del Bon Repòs, pla parcial Garbinet, polígon VII, destinada a l'ampliació del centre d'educació secundària Jaume II, realitzada per l'ajuntament del dit municipi. [2004/M3610]
  
L'Ajuntament d'Alacant, en sessió plenària realitzada el dia 12 d'abril de 1996, va acordar la cessió gratuïta a la Generalitat Valenciana de la parcel·la de la seua propietat de 1.320 m² de superfície, situada a la partida del Bon Repòs, pla parcial Garbinet, polígon VII, de la dita població.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar la parcel·la a l'ampliació de l'immoble propietat de la Generalitat Valenciana, inventariat amb el codi A02/03/014/0045, i amb subjecció al que disposa l'article 111.1 del Reglament de Béns de les Entitats Locals.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament d'Alacant de 1.320 m² de superfície, situada a Alacant, partida del Bon Repòs, Pla Parcial Garbinet, polígon VII de la dita població, que confronta: nord, carrer núm. 6 hui carrer del Mesonero Lucio; sud, amb l'institut de batxillerat Jaume II; est, carrer núm. 23 hui carrer Constantina, i oest, amb parcel·la de la qual es va segregar destinada a l'ampliació del col·legi Azorín.
  
Consta inscrita en el Registre de la Propietat d'Alacant un al tom 2677, llibre 1749, foli 162, finca 92.027, inscripció 1ª.
  
Referència cadastral: 6626819KI7965X6697KJ.
  
Segon
  
La cessió gratuïta realitzada per l'Ajuntament d'Alacant, s'efectua amb la condició de destinar la finca a l'ampliació del centre d'educació secundària Jaume II, que consta en l'Inventari General de Béns i Drets de la Generalitat Valenciana amb el codi A02/03/014/0045, i amb subjecció al que disposa l'article 111.1 del Reglament de Béns de les Entitats Locals.
  
Tercer
  
Procedir, si és el cas, a l'agrupació registral de la finca objecte d'acceptació amb la registral 88.146 de 10.000 m² de superfície, inscrita en el Registre de la Propietat d'Alacant un, al tom 2541 de l'arxiu, llibre 1613 de la secció 1ª, foli 191. Totes les despeses de la formalització seran a càrrec de la Generalitat Valenciana.
  
Quart
  
Una vegada formalitzada l'escriptura pública es regularitzarà l'alta en l'Inventari General de Béns i Drets de la Generalitat Valenciana de l'immoble inventariat amb el codi A02/03/014/0045, en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació.
  
València, 1 d'abril de 2004.- El conseller d'Economia, Hisenda i Ocupació: Gerardo Camps Devesa.